**Анализа могућег фонда радног времена**

Анализом фонда радних дана утврђује се могући фонд радног времена у току једне календарске године или у периоду предвиђеном за извршење рада који може бити краћи од једне године.

За одређивање могућег фонда радних дана примењују се две методе:

* оријентациона метода и
* метода метеоролошких података.

Оријентационом методом добијају се приближне вредности могућег фонда радних дана. Овом методом се фонд радних дана утврђује помоћу коефицијента запослености  чија вредност зависи од надморске висине места на коме ће се изводити радови. Наша земље је подељена на четири зоне према надморској висини а за сваку зону одређена је вредност коефицијента запослености (табела Т-6.1).

 *Т-6.1 Вредности коефицијента запослености *

|  |  |  |
| --- | --- | --- |
| Зона | Надморска висина (м.н.м.) | Коефицијент запослености |
| A | < 200 | 0.78 |
| B | 201-400 | 0.75 |
| C | 401-600 | 0.69 |
| D | >600 | 0.66 |

Фонд радних дана одређује се на основу израза:





где је:

 - могући фонд радних дана,  - годишњи фонд радних дана,

 - календарски број дана,  - број нерадних дана, број дана недеља и празника.

За извођење радова на уређењу дела реке Ресаве, Деспотовац (надморска висина 185 м.н.м.), потребно је одредити могући фонд радног времена за планирани период јануар-децембар применом оријентационе методе.